Държавен вестник, бр. 85, 2025 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  85
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора, трета и четвърта степен на професионална квалификация по 
професията „Компютърни системи и технологии“ от Списъка на професиите за професионално 
образование и обучение (СППОО), утвърден от министъра на образованието и науката със 
Заповед № РД 09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.1.3. За придобиване на четвърта степен на професионална квалификация – завършено 
средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Компютърни системи и технологии“, могат да изпълняват основни дейности, свързани с 
асемблиране, настройка и техническа поддръжка на компютърни системи и периферни 
устройства в различни потребителски среди. Те сглобяват хардуерни компоненти – дънна платка, 
процесор, памет, разширителни карти и запаметяващи устройства – и ги свързват с периферията 
и захранващите елементи. 
Извършват инсталиране на операционна система и базов софтуер, настройка на параметри, 
актуализация на драйвери и локализиране на хардуерни и софтуерни проблеми с помощта на 
диагностични инструменти. Поддържат документация, попълват приемно-предавателни 
протоколи и извършват първоначална консултация с клиентите относно експлоатацията на 
системата. Познават принципите на програмирането и могат да създават базови програми, 
използват техническа и справочна литература и работят съгласно утвърдените стандарти за 
безопасност. Тестват асемблирана компютърна конфигурация. Работят със специализирана 
измервателна техника, компютри и приложен софтуер. 
Работната среда включва компютърни лаборатории, сервизни центрове, търговски обекти 
и офиси. За упражняване на професията се изисква добра техническа ориентация, умения за 
работа с ръчни и електронни инструменти, точност, внимание към детайла и способност за работа 
в екип. 
При изпълнение на задълженията си специалистите се съобразяват с изискванията за защита 
на личните данни съгласно действащото законодателство (например Общ регламент относно 
защитата на данните – GDPR).